****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 16.martā **Nr.158**

 (prot. Nr.9, 1.§)

**Par Daugavpils pilsētas pašvaldības AS “Daugavpils siltumtīkli” informatīviem ziņojumiem**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 1.panta pirmās daļas 14.punkta b) apakšpunktu, kas nosaka, ka publiskas personas augstākā lēmējinstitūcija attiecībā uz pašvaldības kapitāla daļu un kapitālsabiedrību pārvaldību ir pašvaldības dome, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Pieņemt zināšanai PAS “Daugavpils siltumtīkli”informatīvo ziņojumu par projekta Nr.4.3.1.0/17/A/060 “Siltumcentrāles Nr.3 siltumavota pārbūve ar iekārtu uz atjaunojamiem energoresursiem uzstādīšanu” virzību.

2. Pieņemt zināšanai PAS “Daugavpils siltumtīkli”informatīvo ziņojumu par dabas gāzes iegādi un siltumenerģijas tarifa projektu.

3. Uzdot domes izpilddirektorei S.Šņepstei izvērtēt PAS “Daugavpils siltumtīkli” valdes locekles O.Dušķevičas un padomes rīcību, t.sk., iespējamo zaudējumu nodarīšanu kapitālsabiedrībai. Sniegt vērtējumu, vai valdes locekles O.Dušķevičas un padomes rīcība atbilst krietna un rūpīga saimnieka rīcībai un, nepieciešamības gadījumā, pieņemt lēmumu atbilstoši savai kompetencei un mēneša laikā sagatavot ziņojumu Daugavpils pilsētas domei par O.Dušķevičas un padomes rīcības izvērtēšanas rezultātiem.

4. Nosūtīt visus ar minētā projekta saistītos dokumentus Valsts kontrolei, un lūgt Valsts kontroles atzinumu attiecībā uz visu minētā projekta virzību AS “Daugavpils siltumtīkli”, visu minētā projekta virzību Daugavpils pilsētas domē, izvērtējot to.

Pielikumā: 1. PAS “Daugavpils siltumtīkli”informatīvais ziņojums par projekta Nr.4.3.1.0/17/A/060 “Siltumcentrāles Nr.3 siltumavota pārbūve ar iekārtu uz atjaunojamiem energoresursiem uzstādīšanu” virzību.

 2. PAS “Daugavpils siltumtīkli”informatīvais ziņojums par dabas gāzes iegādi un siltumenerģijas tarifa projektu.

Domes priekšsēdētājs *(personiskais paraksts)* I.Prelatovs